ทันเกมส์ ภาคบ่าย – บล.ไทยพาณิชย์
บริษัทหลักทรัพย์ ไทยพาณิชย์ สรุปทิศทางและแนวโน้มตลาดบ่ายนี้
3 มิ.ย. 2558

สรุปภาวะตลาดภาคเช้า : SET รีบาวด์ – SET ฟื้นตัว จะหาเหตุผลไม่มีอะไรมาก เนื่องด้วยรีบาวด์ทางเทคนิค หลังเมื่อวานปรับตัวลงแรง ส่วนประเด็นต่างๆ ยังรอความชัดเจน ซึ่งหากออกมาไม่ดี จะเป็นปัจจัยกดดันตลาดอีกได้ เช่น ปัญหาหนี้กรีซ ซึ่งยังไมได้ข้อสรุป และประชุมโอเปค ซึ่งตลาดคาดว่าจะไม่มีการลดกำลังการผลิต ทั้งนี้ SET index ปิดที่ระดับ 1483.03 จุด +6.16 จุด ด้วยมูลค่าซื้อขายที่ 1.7 หมื่นลบ. กลุ่มหลักฟื้นตัว โดยพลังงาน แบงก์ และ ICT ปิดบวก +0.8%, +0.6% และ +0.1% ตามลำดับ ด้านตลาดภูมิภาคไร้ทิศทาง
กลยุทธ์ที่แนะนำ : ช่วงบ่าย: หากไม่ต่ำกว่า 1476 จุด มองทรงตัวไปจนถึงมีโอกาสรีบาวด์ โดยมีแนวต้านที่ 1486 และ 1492 จุด ตามลำดับ อย่างไรก็ตาม มองในภาพรวม คาด SET จะลงได้ต่อ ตามแนวรับเป้าหมาย ซึ่งเรามองรอบนี้อยู่ที่ 1465 และ 1445 จุด ตามลำดับ กลยุทธ์ นักลงทุนรอซื้อสะสมอีกครั้ง ตามแนวรับที่กำหนด ส่วนการเก็งกำไร พอทำได้ โดยให้ระวังต่ำกว่า 1476 จุด จะเริ่มไม่ดี ทั้งนี้ หุ้นแนะนำ ตามสัญญาณเทคนิค ได้แก่ CWT (รับ 4.64 ต้าน 4.98 Cut 4.52) และ KIAT (รับ 1.04 ต้าน 1.11 Cut 1.00)
 